Title: Úrad vlád SR
Author: faltanova
Last saved by: agenda0
Company: Úrad vlády Slovenskej republiky

Úrad vlády  SR	Na rokovanie vlády SR
Sekcia hospodárskej politiky	dňa 9.5.2001
	k číslu: 3198/2001
	k bodu: 20

S t a n o v i s k o

k Návrhu na zrušenie niektorých úloh z oblasti obchodno-hospodárskej a vedecko-technickej spolupráce s krajinami SNŠ, vyplývajúcich z uznesení vlády Slovenskej republiky, uložených ministrovi hospodárstva SR
___________________________________________________________________________

	I.

Materiál predkladá minister hospodárstva SR ako iniciatívny. Obsahuje návrh uznesenia, predkladaciu správu, návrh na zrušenie niektorých úloh..., výsledky medzirezortného pripomienkového konania, prílohu, návrh komuniké.

		II.

V medzirezortnom pripomienkovom konaní uplatnilo pripomienky len MF SR, pričom neakceptovanie jednej z nich bolo odôvodnené.

		III. 

Parciálne úlohy z oblasti obchodno-hospodárskej a vedecko-technickej spolupráce s krajinami SNŠ, ktoré sú navrhované na zrušenie, vyplývajú z uznesení vlády SR z obdobia rokov 1995-1997. V súčasnosti sú tieto úlohy buď neaktuálne z hľadiska ekonomických možností a záujmov dotknutých krajín alebo duplicitné, nakoľko vyplývajú z iných vecne súvisiacich uznesení vlády, na základe ktorých budú i naďalej realizované a vyhodnocované. 

K predloženému návrhu nemáme vecné pripomienky a odporúčame, aby vláda SR navrhované úlohy zrušila. 

Bratislava  4.5.2001